stanford-oval/wikipedia huggingface dataset:
שאר העולם
דוגמאות > קריקט

בין הדוגמאות הידועות של קבוצות "שאר העולם" בקריקט (World XI) נמנות כאלו שהשתתפו במשחקים באנגליה ב-1970 ובאוסטרליה ב-1971–1972, והחליפו את נבחרת דרום אפריקה בקריקט (אנ') שהייתה אמורה להשתתף אך פרשה באותן שנים כמחאה על מדיניות האפרטהייד במדינה. על אף שהמשחקים בשנת 1970 הוכרזו כבעלי מעמד רשמי של משחקי טסט, הגדרה זו בוטלה בהמשך. בשנת 2005 קבוצת World XI שיחקה נגד אוסטרליה במהלך סדרת משחקי הקריקט (2005 ICC Super Series) שערכה מועצת הקריקט הבין-לאומית (ICC). משחק הדרג הראשון (first-class) בסדרה זו הוגדר כמשחק טסט, מהלך שהיה ועודנו שנוי במחלוקת בקרב סטטיסטיקאי קריקט שונים. עם זאת, לא סביר שמעמד זה של המשחק יבוטל בהמשך, בין השאר בשל ההשפעה של המשחק על שיאים בולטים בקריקט; למשל, מבלי לקחת בחשבון את השערים שהוכנסו במשחק, השחקן מוטיאה מוראליתרן לא היה מגיע להישג של מעל ל-800 שערים במשחקי טסט בקריירה. קבוצות World XI השתתפו גם באליפות העולם בקריקט (World Series Cricket), אירוע לא-רשמי, בין השנים 1977–1979, וכן בשני טורנירים קצרים באנגליה שנקראו "גביע הקריקט העולמי" (World Cricket Cup), ב-1966 וב-1967, כאשר הפסידו בראשון וניצחו בשני.
דוגמאות > כדורגל

הדוגמה הראשונה של קבוצת "שאר העולם" בכדורגל נמצאת כבר בראשית דרכו של הענף. בשנת 1867, קבוצה צדדית המורכבת משחקנים מאיטון קולג' ומבית הספר הארו שיחקה נגד קבוצה שתוארה כ"העולם" (The World). נוהג זה חזר על עצמו גם בשנים הבאות לאחר מכן. בסיום עונת 1870/1871 נערך משחק של קבוצת "שאר העולם" (Rest of the World) נגד וונדררס. בהינתן העובדה שבאותה תקופה עולם הכדורגל התרחב בקושי מעבר לונדון, השם "שאר העולם" לא היה בשימוש ככינוי רציני אלא כסוג של בדיחה.
הפעם הראשונה שבה התקיים משחק מאורגן של "שאר העולם" הייתה ב-23 באוקטובר 1963. באותו יום קבוצת "שאר העולם" שיחקה נגד אנגליה באצטדיון ומבלי, באירוע שבו צוינו מאה שנים לענף הספורט. במשחק השתתפו שחקנים חזקים, דוגמת ג'ימי גריבס, לב יאשין, דניס לאו (בקבוצת שאר העולם) ולואיס אייסגירה (Luis Eyzaguirre), שהשתתפותו הקנתה לו את כינויו "פיפו" (Fifo, על שם פיפ"א). אירוע דומה התרחש ב-8 באוגוסט 1987, גם באצטדיון ומבלי, ובו קבוצת "שאר העולם" שיחקה נגד נבחרת הפוטבול ליג XI (The Football League XI), במשחק שנערך לציון מאה שנים לפוטבול ליג. היה זהה המשחק המתוקשר האחרון שבו שיחק דייגו מראדונה על אדמת אנגליה. על אף שנוכחות הקהל במשחק הייתה דלילה, קבלת הפנים העוינת לה זכה מראדונה, שנה בלבד לאחר אירוע "שער יד האלוהים", הייתה בולטת. גארי ליניקר, שבאותה העת שיחק במועדון הכדורגל ברצלונה, שיחק לצד מראדונה בקבוצת "שאר העולם".
דוגמאות > גולף

בשני אירועי גולף, האחד עודנו פעיל והשני לא, משתתפות נבחרות הנקראות רשמית "בין-לאומית" (International) שלמעשה הן נבחרות "שאר העולם" – מורכבות משחקנים מחוץ למדינות המשתתפות. גביע הנשיאים (Presidents Cup) היא תחרות גולף גברים הנערכת בשנים אי-זוגיות בין נבחרת גולפאים אמריקאים לנבחרת גולפאים שאינם אמריקאים או אירופאים (אירופאים מתחרים נגד אמריקאים בשנים זוגיות בגביע ריידר (Ryder Cup)). כמו כן, גביע לקסוס (Lexus Cup), שהיה פעיל בין 2005–2008, היה תחרות גולף נשים שנערכה מדי שנה בין נבחרת גולפאים מאסיה לנבחרת גולפאים "בין-לאומית".
שימוש מחוץ לספורט

פרט לשימוש בהקשר של ענפי ספורט שונים, המונח שאר העולם (Rest of World ובראשי תיבות RoW) משמש לשם הבחנה של קבוצה לא ספציפית אך מגוונת של מדינות, אל מול שחקן דומיננטי אחד או יותר במסגרת ניתוח השוואתי של שווקים, כלכלות, יכולות צבאיות, וכן הלאה. שימוש זה מצוי במיוחד בגרפים או בתרשימים, כדי להראות כמות המייצגת את שאר המדינות.
לדוגמה, פדרציית המדענים האמריקאים ערכה רשימה של מערכות נשק בשאר העולם ("Rest-of-World Land Combat Systems"), כלומר מערכות השייכות למדינות מלבד ארצות הברית.
שימוש מחוץ לספורט > תחרות הזמר של האירוויזיון

ב-22 בנובמבר 2022, איגוד השידור האירופי הודיע כי החל מאירוויזיון 2023, תחרות הזמר של האירוויזיון תכלול לראשונה פלטפורמה ייעודית ברשת שדרכה גם צופים במדינות הלא-משתתפות יוכלו להצביע במהלך התחרות. צופים מאותן מדינות יכולים להצביע לכלל המדינות בתחרות, והצבעותיהן המצטברות של מדינות אלו ניתנות כקבוצת ניקוד אחת כחלק מהצבעות הציבור – "שאר העולם" (Rest of the world, ובראשי תיבות ROTW).
| ציון | חצי גמר 1 | חצי גמר 2 | גמר |
| --- | --- | --- | --- |
| 12 נקודות | ישראל ישראל | אלבניה אלבניה | ישראל ישראל |
| 10 נקודות | פינלנד פינלנד | ארמניה ארמניה | פינלנד פינלנד |
| 8 נקודות | לטביה לטביה | אוסטריה אוסטריה | ארמניה ארמניה |
| 7 נקודות | שוודיה שוודיה | אוסטרליה אוסטרליה | שוודיה שוודיה |
| 6 נקודות | פורטוגל פורטוגל | סלובניה סלובניה | אלבניה אלבניה |
| 5 נקודות | צ'כיה צ'כיה | בלגיה בלגיה | אוקראינה אוקראינה |
| 4 נקודות | מולדובה מולדובה | ליטא ליטא | נורווגיה נורווגיה |
| 3 נקודות | קרואטיה קרואטיה | איסלנד איסלנד | קרואטיה קרואטיה |
| 2 נקודות | סרביה סרביה | אסטוניה אסטוניה | ספרד ספרד |
| נקודה אחת | מלטה מלטה | גאורגיה גאורגיה | צרפת צרפת |
| ציון | חצי גמר 1 | חצי גמר 2 | גמר |
| --- | --- | --- | --- |
| 12 נקודות | אוקראינה אוקראינה | ישראל ישראל | ישראל ישראל |
| 10 נקודות | אירלנד אירלנד | הולנד הולנד | אוקראינה אוקראינה |
| 8 נקודות | קרואטיה קרואטיה | ארמניה ארמניה | קרואטיה קרואטיה |
| 7 נקודות | סלובניה סלובניה | אסטוניה אסטוניה | אירלנד אירלנד |
| 6 נקודות | לוקסמבורג לוקסמבורג | שווייץ שווייץ | שווייץ שווייץ |
| 5 נקודות | ליטא ליטא | יוון יוון | ארמניה ארמניה |
| 4 נקודות | סרביה סרביה | גאורגיה גאורגיה | לוקסמבורג לוקסמבורג |
| 3 נקודות | פורטוגל פורטוגל | נורווגיה נורווגיה | יוון יוון |
| 2 נקודות | אוסטרליה אוסטרליה | סן מרינו סן מרינו | צרפת צרפת |
| נקודה אחת | פינלנד פינלנד | צ'כיה צ'כיה | איטליה איטליה |
הערות שוליים

↑  "The Empire Strikes Back". ESPNcricinfo. ארכיון מ-2022-01-12. נבדק ב-2023-06-18.; "The uncapped one cap wonder". ESPNcricinfo. ארכיון מ-2023-04-06. נבדק ב-2023-06-18.
↑  "Muthiah Muralidaran". ESPNcricinfo. ארכיון מ-2022-12-01. נבדק ב-2023-06-18.
↑  "Rothmans World Cricket Cup, 1966". ESPNcricinfo. ארכיון מ-2023-04-19. נבדק ב-2023-06-18.
↑  "Rothmans World Cricket Cup, 1967". ESPNcricinfo. ארכיון מ-2023-04-19. נבדק ב-2023-06-18.
↑  "report". Field: 32. 12 בינואר 1867. {{cite journal}}:  (עזרה)
↑  "Sporting notes and anticipations". Weekly Dispatch: 12. 19 במרץ 1871. {{cite journal}}:  (עזרה)
↑  "report". Sportsman: 4. 8 בינואר 1867. {{cite journal}}:  (עזרה)
↑  "What on earth was the Mercantile Credit Football Festival". Guardian. 10 ביוני 2015. ארכיון מ-5 בנובמבר 2019. נבדק ב-10 ביוני 2015. {{cite web}}:  (עזרה); "The Football League vs the rest of the world 1987". The Football Archive. 6 בינואר 2020. ארכיון מ-15 ביוני 2021. נבדק ב-6 ינו' 2020. {{cite web}}:  (עזרה)
↑  "Rest-of-World Land Combat Systems". fas.org. Federation of American Scientists. ארכיון מ-19 ביוני 2017. נבדק ב-16 במאי 2017. {{cite web}}:  (עזרה)
↑  "Eurovision 2023 Voting". ESC.vote. EBU. 12 במאי 2023. אורכב מ-המקור ב-12 במאי 2023. נבדק ב-15 ביולי 2023. {{cite web}}:  (עזרה)
↑  "Voting changes (2023) FAQ". Eurovision.tv (באנגלית). EBU. 22 בנובמבר 2022. ארכיון מ-22 בנובמבר 2022. נבדק ב-22 בנובמבר 2022. {{cite web}}:  (עזרה)
1 2  "Eurovision 2023 Semi-final 1 Results - World". Eurovisionworld. 13 במאי 2023. ארכיון מ-11 ביוני 2023. נבדק ב-11 ביוני 2023. {{cite web}}:  (עזרה)
1 2  "Eurovision 2023 Semi-final 2 Results - World". Eurovisionworld. 13 במאי 2023. ארכיון מ-11 ביוני 2023. נבדק ב-11 ביוני 2023. {{cite web}}:  (עזרה)
1 2  "Eurovision 2023 Results: Voting & Points - World". Eurovisionworld. 13 במאי 2023. ארכיון מ-23 במאי 2023. נבדק ב-11 ביוני 2023. {{cite web}}:  (עזרה)
דגל "שאר העולם" (Rest of the World) באתר ההצבעה של תחרות הזמר של האירוויזיון.
ג'ון קראמניקה

| --- | --- |

 לידה:  1975 (בן 50 בערך) ברוקלין, ארצות הברית 
 מדינה:  ארצות הברית 
 השכלה:  אוניברסיטת הרווארד  גולדסמית'ס, אוניברסיטת לונדון 
 מעסיק:  ניו יורק טיימס 
 
ג'ון קראמניקה (באנגלית: Jon Caramanica; נולד ב-1975) הוא עיתונאי ומבקר מוזיקה אמריקאי הכותב בעיתון "ניו יורק טיימס". מרבית כתביו עוסקים במוזיקת פופ והיפ הופ.
ביוגרפיה

קראמניקה נולד בברוקלין שבניו יורק. בשנת 1997 סיים את לימודיו באוניברסיטת הרווארד. הוא החל לעבוד ב-Rolling Stone, ולאחר מכן עזב ל-XXL. בשנת 2006 מונה לעורך בתחום המוזיקה במגזין Vibe, תפקיד אותו מילא עד 2008. ב-2010 החל לעבוד ב"ניו יורק טיימס". בנוסף, הוא הפיק הסכת משלו בשם Popcast. בשנת 2020 הכריז כי הוא עתיד לפרסם ספר על קניה וסט.
הערות שוליים

1 2  "Jon Caramanica". The New York Times. נבדק ב-2017-08-24.
1 2  "Vibe Adds Four New Staffers". Adweek (באנגלית אמריקאית). 2006-08-09. נבדק ב-2017-08-24.
↑  Ex, Kris (2014-02-20). "A Phony Article Epitomizes Hip-Hop's Struggling Underclass". NPR.org (באנגלית). נבדק ב-2017-08-24.
↑  "Kanye West: You Asked, We Answered". The New York Times (באנגלית). 2018-06-27. נבדק ב-2018-09-01.
| --- | --- |
בקרת זהויות :  VIAF: 6483171594740803380003   WorldCat (עם VIAF): 6483171594740803380003
סכר כארון-3

| --- | --- |

 מיקום:  ח'וזסתאן 
 סוג:  סכר קשת, סכר בטון 
 אורך:  462 מטר
 קואורדינטות:  31°48′08″N 50°05′42″E﻿ / ﻿31.802222222222°N 50.095°E﻿ / 31.802222222222; 50.095
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןסכר כארון-3(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןסכר כארון-3
 
סכר כארון-3 (בפרסית: سد کارون ۳) הוא סכר שנבנה על נהר כארון במחוז ח'וזסתאן, איראן.
מיקום

הסכר נבנה על נהר כארון, כ-110 קילומטרים מערבית מסכר מסג'ד סולימאן, כ-32 קילומטרים מערבית לעיר איזה (פר') כ-140 קילומטרים, בקו אווירי, צפונית מזרחית לעיר אהוואז, כ-610 ק"מ משפך נהר כארון. הסכר נבנה בתוך נקיק סלעי צר.
היסטוריה

הסקר והמחקר הראשוני החלו על ידי חברה קנדית בשנת 1978 ונמשכו עד 1989. על פי הממצאים נבנו כביש גישה וגשר (גשר הקשתות הגדול ביותר באיראן) וכן מחנה זמני (1994-1991) ובניית הסכר ותחנת הכוח החלו ב-1994 והסתיימו ב-2004.
בהמשך נבנה סכר כארון-4.
מטרות הסכר

לסכר היו שלוש מטרות עיקריות:
הפקת אנרגיה הידרואלקטרית מזרימת הכארון.
שליטה על שיטפונות.
אגירת מים לצורכי השקיה.
נתונים ומאפיינים > הסכר

סכר קשת כפולה מבטון.
גובהו מעל סלע התשתית: 205 מטרים.
אורך הסכר ברומו: 462 מטרים.
רוחב רום הסכר: 6 מטרים.
רוחב בסיס הסכר: 29.5 מטרים.
נפח גוף הסכר: 103,000 מטרים מעוקבים.
נתונים ומאפיינים > הפקת חשמל

תחנת כוח תת-קרקעית בעלת הספק 2000 מגהוואט המורכבת משמונה יחידות של 250 מגהוואט.
נתונים ומאפיינים > האגם

הסכר יוצר מאגר בקיבולת מים מרבית: 3 מיליארד מטרים מעוקבים.
בעיות

לצורך הקמת מאגר המים פונו כמה כפרים ממקומם ואחרים נשארו ללא כבישי גישה (נכון ל-2013).
גלריה

האגם של הסכר
מבט על הסכר
ראו גם

מדיה וקבצים בנושא  בוויקישיתוף
הערות שוליים

1 2 3 4  Mahabghodss / مهاب قدس, www.mahabghodss.com
1 2 3  kgi-admin, Power plant profile: Karun 3, Iran, Power Technology, ‏2021-11-24 (באנגלית אמריקאית)
↑  Aeid Abdulrazeg, Noorzaei Jaafar' Parveen Khanzaei, Thermal and structural analysis of RCC double-curvature arch dam, Journal of Civil Engineering and Management' on ResearchGate, 2014
↑  ايبنانيوز - گزارش کمیته حقیقت یاب حادثه گدارشهپیر کارون3, web.archive.org, ‏2013-08-05
סכר כארון-3
ויליאם פולוק

| --- | --- |

 לידה:  21 בפברואר 1859 צ'לטנהאם, הממלכה המאוחדת 
 פטירה:  5 באוקטובר 1896 (בגיל 37) באת', הממלכה המאוחדת של בריטניה הגדולה ואירלנד 
 השכלה:  מכללת קליפטון 
 מקצוע נוסף:  מנתח
 מדינה:  בריטניה
 
ויליאם הנרי קראוס פולוק (באנגלית: William Henry Kraus Pollock;‏ 21 בפברואר 1859 – 5 באוקטובר 1896), שחמטאי אירי-בריטי-אמריקאי. פעמיים אלוף אירלנד לשחמט.
ביוגרפיה

פולוק נולד באנגליה, וזכה באליפות אירלנד בשחמט שהתקיימה בדבלין בשנת 1885 ובאליפות שהתקיימה בבלפסט בשנת 1886 עם 8/8 (לפני ג'וזף הנרי בלקברן ועמוס ברן).
באותן שנים לא היה פולוק תושב אירלנד, אלא חבר במועדון השחמט של דבלין בין השנים 1880–1882 במהלך שהותו שם כתלמיד רפואה. לאחר מכן חזר לאנגליה והיה למנתח.
בתחרויות שחמט שהתקיימו באנגליה, חלק מקום ראשון בתחרות באת' (דרג ב'), הגיע למקום הרביעי בתחרות לונדון 1885, חלק מקום 8–10 בתחרות הרפורד, הגיע למקום החמישי / עשירי בשתי תחרויות שהתקיימו בלונדון בשנת 1886, הגיע למקום השביעי בתחרות נוטינגהאם 1886, חלק מקום 3–5 בסטמפורד 1887, הגיע למקום החמישי בתחרות לונדון 1887, חלק מקום 9–10 בתחרות ברדפורד, חלק מקום 5–6 בתחרות לונדון 1888 (ניצח: איזידור גונסברג) והגיע למקום השני בתחרות דבלין 1889.
בשנת 1889 נסע פולוק לניו-יורק כדי להשתתף בתחרות הבינלאומית שהתקיימה במסגרת קונגרס השחמט האמריקאי השישי. פולוק הגיע למקום ה-11 (ניצחו: מיכאל צ'יגורין ומקס וייס). בתחרות זו ניצח פולוק את מקס וייס, את ג'קסון שוואלטר, את הנרי בירד, את ג'יימס מייסון, את אז'ן דלמאר, את מקס ג'וד ואת ז'אן טאובנהאוס.
לאחר מכן עבר לבלטימור כשחמטאי מקצועני והחל לכתוב טור שחמט בעיתון Baltimore Sunday News וכן לכתוב דווחים על השחמט בארצות הברית עבור הביטאון British Chess Magazine. בשנת 1890 ניצח פולוק בדו-קרב מול צ'ארלס מוהלה 7.5-6.5 בניו-יורק, ולאחר מכן הפסיד דו-קרב לאז'ן דלמאר 3-5. בתחרות לקסינגטון 1891 חלק פולוק מקום ראשון עם ג'קסון שוואלטר אך הפסיד לו במשחק הפלייאוף.
בשנת 1892 שימש פולוק כמזכירו של וילהלם שטייניץ. בשנת 1893 חלק מקום 4–5 בתחרות ניו-יורק ולאחר מכן חלק מקום 9–11 בתחרות נוספת בניו-יורק (ניצח: עמנואל לסקר). בתחרות זו ניצח את ז'אן טאובנהאוס ואת הרי נלסון פילסבורי.
בתחרות הידועה שהתקיימה בהייסטינגס בשנת 1895 הגיע פולוק למקום ה-19 (ניצח: הרי נלסון פילסבורי). בתחרות זו ניצח את זיגברט טאראש, את וילהלם שטייניץ, את אדולף אלבין, את איזידור גונסברג ואת הנרי בירד.
פולוק נפטר בשנת 1896 כתוצאה ממחלת השחפת.
ניצחון של פולוק תוך יישום מט לגל

במשחק משנת 1890 ניצח פולוק את הול בדרך הבאה:
1. ה4 ה5 2. פו3 פג6 3. פג3 רב4 4. רג4 פו6 5. 0-0 ד6 6. פד5 רז4 7. ג3 רג5 8. ד3 פה7 9. פ:ה5 ר:ד1 10. פ:ו6+ ז:ו6 11. ר:ו7+ מו8 12. רח6 מט.
לקריאה נוספת

ספר אודות פולוק:
Pollock Memories, Moravian Chess, 158 pages, A collection of games, problems, dedicated to the life of William HK Pollock (1859-1896)
הערות שוליים

↑  הנה ניצחונו על עמוס ברן מתחרות זו: Amos Burn vs William Henry Kraus Pollock,‏ 1886, באתר chessgames.com
↑  London Simpsons Divan 1888
↑  Max Weiss vs William Henry Kraus Pollock,‏ 1889, באתר chessgames.com
↑  Jackson Whipps Showalter vs William Henry Kraus Pollock,‏ 1889, באתר chessgames.com
↑  William Henry Kraus Pollock vs Henry Edward Bird,‏ 1889, באתר chessgames.com
↑  James Mason vs William Henry Kraus Pollock,‏ 1889, באתר chessgames.com
↑  William Henry Kraus Pollock vs Eugene Delmar,‏ 1889, באתר chessgames.com
↑  Max Judd vs William Henry Kraus Pollock,‏ 1889, באתר chessgames.com
↑  Jean Taubenhaus vs William Henry Kraus Pollock,‏ 1889, באתר chessgames.com
↑  Jean Taubenhaus vs William Henry Kraus Pollock,‏ 1893, באתר chessgames.com
↑  William Henry Kraus Pollock vs Harry Nelson Pillsbury,‏ 1893, באתר chessgames.com
↑  William Henry Kraus Pollock vs Siegbert Tarrasch,‏ 1895, באתר chessgames.com
↑  Wilhelm Steinitz vs William Henry Kraus Pollock,‏ 1895, באתר chessgames.com
↑  Adolf Albin vs William Henry Kraus Pollock,‏ 1895, באתר chessgames.com
↑  Isidor Gunsberg vs William Henry Kraus Pollock,‏ 1895, באתר chessgames.com
↑  William Henry Kraus Pollock vs Henry Edward Bird,‏ 1895, באתר chessgames.com
↑  ויליאם פולוק באתר www.chessgames.com
| --- | --- |
בקרת זהויות :  ISNI: 0000 0003 8897 5648  LCCN: n2016051125  NTA: 072463325  VIAF: 282272508   WorldCat (עם VIAF): 282272508
קלע הכשף

| --- | --- |
 
 ספרי הסדרה
 קלע הכשף (2017) צל אפל (2017) קסמי קמע (2018) כובל הנשמות (2018) קוטל המלכה (2019)  מנתץ הכתר (2019)
 מידע כללי
 מאת:  סבסטיאן דה קסטל
 שפת המקור:  אנגלית
 הוצאה בעברית
 הוצאה:  כתר הוצאת לאור
 תרגום:  לי עברון ענבל שגיב-נקדימון
 סדרה
 מספר ספרים:  6
 ספרי ספין אוף:  המגית האלמנה
 
קלע הכשף (באנגלית Spellslinger) היא סדרת ספרי פנטזיה בת שישה ספרים שנכתבה על ידי הסופר הקנדי סבסטיאן דה קסטל (אנ').
הספר הראשון בסדרה "קלע הכשף" יצא במאי 2017 והשישי "מנתץ הכתר" יצא באוקטובר 2019.
הסדרה זכתה לביקורות חיוביות ברחבי העולם ותורגמה לעשרות שפות בניהם עברית, לסדרה יצאה גם סדרת המשך בשם "דרכי הארגוסים" וספר תוספת בשם "המגית האלמנה" על ידי אותו הסופר.
בעברית הסדרה הוצאה על ידי כתר הוצאה לאור ותורגמה על ידי לי עברון וענבל שגיב-נקדימון.
עלילה

העלילה עוקבת אחרי קלן ארגוס, נער בן 16 שהוגלה מעמו (מכיוון שהצל השתלט עליו) ושותפו העסקי רייקס ה"חתול סנאי" (חיה בדיונית חסר רגש אך עם חוש הומור ויכולות לחימה טובות ) במסעותיהם בשש מדינות ביבשת בדיונית בשם "אלדרסיה".
קלן, בעזרת תכסיסים רבים שלמד לאורך הדרך ועצותיה של מורתו הרוחנית "פריוס פרפקס" נחלץ לאורך הדרך מצרות וקשיים במהלך המסע.
דמויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. אין מידע על כל הדמויות.
קלן ארגוס\ דרך הכוכבים האינסופיים- הפרוטגוניסט, קלע כשף (אדם שמשתמש בחפצים כדי לחזק את יכולות הקסם שלו) פורע חוק שהוגלה מהשבט שלו בגלל שסבתו רצעה אותו אל ה"צל האפל", קלן הוא התלמיד של הנוודת פריוס פרפקס ונעזר בתובנות שלה במהלך המסע, קלן נחשב למבוקש בשבט שלו וסומן כמטרה על ידי מכשפי ז'אנטפ וציידי ראשים שאיתם הוא צריך להיתמודד במהלך הסדרה.
רייקס - "חתול סנאי" קלפטומן עם נטייה לרצח שמצטרף אל קלן בתור שותף עסקי לאחר שקוסם הרג את כל הלהקה שלו, מרבה להתווכח עם קלן על שאלות אתיקה אך רוב הזמן מקשיב לו, גם רייקס נדבק בצל האפל במהלך הסדרה.
פריוס פרפקס\ דרך החיננית הפראית - נוודת ארגוסית בת עם המאדק עם חיבה למשחקי קלפים והימורים,משמשת כמורה של קלן ומלמדת אותו את דרכי הארגוסים, פריוס נחשבת לארגוסית חריגה שכן היא לא משתמשת בכינוי הארגוסים שלה ומרבה ללגלג על המסורת והממונחים ה"רשמיים" שלהם וכך גם היא מלמדת את קלן.
שלה בת קה- אחותו של קלן ואנטי נבלית, נחשבת למגית ז'אנטפ חזקה ומוכשרת והיורשת של מנהיגות השבט, שלה היא מניפולטבית ומוכשרת ומרבה להשפיע על קלן שלא בטוח מתי היא רוצה בטובתו ומתי היא טומנת לו מלכודת.
קהיפוס בן קה- אביהם של קלן ושל שלה ונסיך השבט שלהם. שואף להפוך לנסיך כל שבטי הז'אנטפ. בספר הראשון הוא חוסם את הרצועות של קלן בעקבות הופעת סימני ה"צל האפל" מופיעים על פניו וכך מונע ממנו גישה לרוב צורות הקסם של הז'אנטפ למעט קסם הנשימה. יחסיו עם קלן מורכבים מאחר שקהיפוס סולד מנטייתו של קלן להשתמש בתכסיסים ורואה בו בוגד בעמו ובמשפחתו. למרות זאת, לקהיפוס ישנה הערכה כלפי קלן והוא הכיר ביכולותיו מספר פעמים ואף ניסה לעזרה בו כדי להגשים את מטרותיו.
נדב בן-יהודה

| --- | --- |

נדב בן יהודה ברכס ההימלאיה הטיבטי, במהלך פרויקט טיפוס אל מעל 8,000 מטרים (2014).
 לידה:  29 בפברואר 1988 (בן 36)
 מידע כללי
 מדינה:  ישראל ישראל
 גובה:  1.91 מטר
 http://www.nadav.by/
 ספורט
 ענף ספורט:  טיפוס
 תת-ענף:  אלפיני • קרח טכני • מיקס • סלע • גובה רם
 הישגים
 שיאים אישיים:  הישראלי הראשון שטיפס לפסגת הר אנאפורנה 1, ההר המסוכן ביותר בעולם • הישראלי הראשון שטיפס לפסגת ההר הגבוה ביותר באירופה במהלך עונת החורף • המטפס הישראלי שחצה את קו 8,000 המטרים הכי הרבה פעמים • אלוף ישראל בטיפוס מדרגות גורדי שחקים
נדב בן יהודה (נולד ב-29 בפברואר 1988) הוא מטפס הרים ישראלי, מחלץ וצלם טבע בתנאי קיצון. הוא הישראלי הראשון שטיפס לפסגת הר אנאפורנה, והישראלי שכבש הכי הרבה פסגות של מעל 8,000 מטרים.
הרים שטיפס

נפאלהרפובליקה העממית של סין אוורסט

רוסיה אלברוס

נפאל אנאפורנה

ארצות הברית הר דנאלי

טנזניה קילימנג'רו

אוסטרליה הר קושצ'ושקו

נפאלהרפובליקה העממית של סין צ'ו אויו

נפאל מנסלו

נפאלהודו קנצ'נג'נגה

ארגנטינה אקונקגווה

גאורגיה קזבק
הערות שוליים

↑  כרמית ראובן, הישראלי שהציל טורקי באוורסט בקרב על האצבעות, באתר ynet, 28 במאי 2012
↑  אות מופת על מעשה יוצא דופן למען החברה - באתר נשיא מדינת ישראל
↑  כרמית ראובן, פרס יעניק אות מופת למטפס שהציל אדם באוורסט, באתר ynet, 28 במאי 2012
↑  ערך ויקיפדיה באנגלית: רשימת מלאה של המטפסים שנהרגו על הר אוורסט
↑  דני בורשבסקי‏, נשבר השיא הישראלי בטיפוס גורדי שחקים, באתר וואלה, 9 במרץ 2012
↑  שושי חתוקה, ‏הדגל מהנשיא הונף על הפסגה בגיאורגיה, באתר ‏מאקו‏, 18 בספטמבר 2012
↑  כרמל לוצאטי, ‏על אף שכמעט איבד את ידו: המטפס נדב בן יהודה כובש עוד פסגה, באתר ‏מאקו‏, 13 באוקטובר 2012
↑  רות נווה, בפסגת ההר השישי בעולם - עם כרטיס אדי, באתר ynet, 9 באוקטובר 2014
↑    Patrick Sawer,Dean Nelson,Patricksawer, ‏Nepal trekking disaster: Britons still 'missing' after severe snow storm, The Telegraph, 18 October 2014
↑  רותי שילוני, ‏הכירו: המחלץ הישראלי שנשלח לאסון בנפאל, באתר ‏מאקו‏, 1 בנובמבר 2014
↑  גלעד מורג, אחיה ראב"ד ואיתי בלומנטל, שירה ועומר נהרגו בנפאל בטיול עם בני זוגן, באתר ynet, 25 באוקטובר 2014
↑  שירי אלג'ם, ‏התאחדות איל"ת חילקה מענקים למצטייני השנה, באתר ערוץ הספורט, 29 בדצמבר 2014
↑  גל יונגר, רגע השיא: שלף טבעת בפסגת ההר, באתר וואלה!, ‏27 בינואר 2015
1 2  מערכת פורבס, נדב בן יהודה - Forbes 30Under30, באתר Forbes Israel, ‏20 בפברואר 2017 (ארכיון)
↑  מערכת ישראל היום, הישג אדיר למטפס ההרים נדב בן יהודה, באתר ישראל היום, ‏2 במאי 2016
↑  תמר דרסלר, החיים הם ניצחון, באתר ידיעות אחרונות, ‏17 במאי 2016
↑  איתי אילנאי, נוגע בשמיים, באתר ידיעות אחרונות, ‏31 באוקטובר 2017
↑  איתי בלומנטל, ישראלי קפא בהימלאיה, דווח כמת - ואז התברר שהוא חי, באתר ynet, 21 במאי 2018
↑   סמ"ר איתמר בן יהודה ז"ל, באתר צה"ל
↑  לי נעים, ‏אבי הטיפול בטראומה בצה"ל מתמודד עם השכול האישי - האובדן של בנו איתמר ז"ל ב-7 באוקטובר, באתר ‏מאקו‏, 22 במרץ 2024
| --- | --- |
בקרת זהויות :  NLI: 987007357436505171  VIAF: 49152501079810680412   WorldCat (עם VIAF): 49152501079810680412
נעמן בלקינד

| --- | --- |

 לידה:  16 בדצמבר 1888 גדרה, ארץ ישראל
 הוצאה להורג:  16 בדצמבר 1917 (בגיל 29) א' טבת תרע"ח דמשק
 מקום קבורה:  ראשון לציון 
 השתייכות:  ניל"י
 תפקידים בשירות
 מרכז פעילות ניל"י באזור הדרום
 עיטורים
   אות ניל"י
 
נעמן בֶּלְקִינְד (16 בדצמבר 1888 – 16 בדצמבר 1917 א' טבת התרע"ח) היה מחברי ארגון ניל"י שתפיסתו על ידי העות'מאנים, בספטמבר 1917, סימנה את קיצו של הארגון. בלקינד נתלה בדמשק בדצמבר אותה שנה, ביחד עם יוסף לישנסקי.
יוסף לישנסקי (משמאל, פניו למצלמה) ונעמן בלקינד תלויים בדמשק. הצלם הוא דניאל אוסטר, שהיה קצין בצבא האוסטרו-הונגרי באותה תקופה
קבר נעמן בלקינד בבית העלמין הישן "גני אסתר" בראשון לציון
ביוגרפיה

נעמן נולד בגדרה לפנינה ושמשון בלקינד, מאנשי ביל"ו וממייסדי ראשון לציון. הוא אחיינה של סוניה בלקינד רופאת הנשים הראשונה בישראל, ישראל בלקינד, מנהיג הבילויים, ובן דודו של אבשלום פיינברג, אף הוא חבר ניל"י. בלקינד הושפע רבות ממנו ומרוחו הלאומית. בצעירותו למד בלקינד בבית הספר בראשון לציון. בהמשך למד בבית הספר כל ישראל חברים בירושלים ובמצרים.
בלקינד היה מראשוני היהודים לשרת בצבא הטורקי, אולם בעקבות התחברותה לגרמניה במלחמת העולם הראשונה והבנתו שגורל האימפריה העות'מאנית נחרץ, נענה לאבשלום פיינברג והיה מראשוני המצטרפים לניל"י. עוד בימים הראשונים של פעילותה הגיש לה סיוע, ובהמשך הפך למרכז הפעילות באזור הדרום, הוא אזור החזית. ממקום עבודתו, משרדי היקב בראשון לציון, הכיר קצינים טורקיים רבים, אשר בעזרתם יכול היה להודיע על תנועות הצבא, האספקה והמצב בחזית.
בספטמבר 1917, ניסה לחצות את קווי החזית, בדרכו למצרים, במטרה לגלות את נסיבות העלמו של אבשלום פיינברג. בדרכו לשם נתפס ונכלא בכלא בבאר שבע, שם נשפט ונידון לתלייה, ואף הוכן גרדום לצורך ביצוע גזר הדין במרכז גן אלנבי. בהמשך שינו הטורקים את דעתם כדי לשאוב מפיו מידע. בניל"י תוכנן לשחררו על ידי שוחד או על ידי כניסה חמושה אל כלאו (כשאנשי ניל"י מחופשים לז'נדארמים טורקים), אך זה לא מומש. בינתיים נשבר בלקינד בחקירתו וסיפק לעות'מאנים פרטים על הרשת[דרוש מקור]. בעקבות זאת, החל מרדף אחר יתר אנשי ניל"י. בלקינד הועבר לאחר תקופה קצרה לבית כלא בדמשק ושם בוצע גזר הדין בתלייה. גזר דינו הוצא לפועל יחד עם יוסף לישנסקי, בא' בטבת ה'תרע"ח (16 בדצמבר 1917).
יתר חברי ניל"י לא הוצאו להורג על ידי הטורקים. גזרי דין מוות נפסקו גם לבן דודו של בלקינד, אבשלום פיינברג, ולאחיו הצעיר איתן בלקינד. אבשלום פיינברג נהרג לפני כן ללא ידיעת הטורקים וגזר הדין נפסק שלא בפניו. גזר דינו של איתן בלקינד נדחה בשל גילו הצעיר, ובינתיים הצליח להימלט מידי הטורקים בזמן המולה שהשתררה בהתקפה בריטית על השיירה שבה היה.
עצמותיהם של שני עולי הגרדום הועלו לארץ ישראל לאחר הכיבוש הבריטי והוטמנו בראשון לציון ב-24 באוקטובר 1919.
נעמן בלקינד הניח אישה, רעיה בלקינד, ותינוק בן שנה.
הנצחה והוקרה

ב-1927 הקימו אחיו של בלקינד, ישי ואיתן, את אולם הקולנוע הראשון בראשון לציון, "קולנוע נעמן", על שמו. הבניין נהרס בעשור הראשון של המאה ה-21.
חמישים שנה לאחר מותו הוכר נעמן בלקינד כהרוג מלכות על ידי מדינת ישראל ולמעלה משישים שנה לאחר מותו הוענק למשפחתו אות ניל"י בגין פעילותו במחתרת זו.
בתאריך 22 בדצמבר 1982 דאר ישראל הנפיק גיליון מזכרת  של 20 בולי דאר שכותרתו "הרוגי מלכות בדור התקומה" . אחד מהבולים האלה הוקדש  להנצחת זכרו של בלקינד שדיוקנו מופיע עליו. האמנית רות בקמן מלכא עיצבה את  הדיוקן והאמן אריה גלזר עיצב את הגיליון.
PBS Kids

| --- | --- |

סמליל הערוץ
 פרטי הערוץ
 מדינה:  ארצות הברית ארצות הברית
 תאריך השקה:  11 ביולי 1994, 6 בספטמבר 1999 
 בעלות:  PBS 
 משרד ראשי:  Crystal City 
 
 www.pbskids.org
 
פי.בי.אס קידס (באנגלית: PBS kids) הוא ערוץ טלוויזיה אמריקאי חינוכי לילדים ונוער שהוקם ב-14 ביולי 1994, כאשר הוא בבעלות חברת PBS.